कठुआ : गत विधानसभा चुनावों में जीत को बरकरार रखते हुए जिला में अब नगर चुनावों में भी भाजपा ने अपना परचम लहरा दिया है। कठुआ नगर परिषद के अलावा तमाम म्यूनिसिपल कमेटियों के प्रधान, उपप्रधान पदों पर भाजपा के उम्मीदवार ही कब्जा जमाने में सफल रहे हैं। नगरी कमेटी में उपप्रधान के लिए कांग्रेस के उम्मीदवार तरसेम सैनी ने जीत हासिल की है जबकि अन्य तमाम कमेटियों में भाजपा के उम्मीदवारों ने जीत सुनिश्चित की है। कठुआ नगर परिषद से प्रधान पद के लिए भाजपा की ओर से उम्मीदवार नरेश शर्मा ने कुल २१ मतों में से १५ मत लिए हैं जबकि राजेंद्र सिंह बब्बी को ६ मत हासिल हुए हैं।